Alónissos

Alónissos, Alonisos ou Alonnisos (grego:Αλόννησος) é unha illa grega no mar Exeo. Logo de Skiathos e Skopelos é a terceira das Espóradas. Está a 3 km da illa de Skopelos. Alonissos é tamén o nome dun pobo da illa, así como do municipio que abarca a illa e o pobo. O pobo de Alonissos atópase na parte sur da illa. É coñecida localmente como Chora (cidade). O principal porto da illa atópase no sueste e chámase Patitiri. Hai servizo de transbordador e de hidrofoil de Patitiri a Volos, Agios Konstantinos e Salónica no continente e as illas de Skiathos, Skopelos e Skyros. A baía no extremo sur da illa tamén se chama Alonissos. O Municipio de Alonissos inclúe as outras illas da Adelfoi, Gioura, Kyra Panagia (Pelagos), Peristera, Piperi, Psathoura e Skantzoura. Historia Na Idade Media e ata o século 19, o pobo foi coñecido como Chiliodromia o que significa, un milleiro de rutas. Outros nomes foron Liadromia e Heliodromia. En tempos antigos, o lugar era coñecido como Ikos Evonymos. Xeografía A illa na súa parte máis ancha ten de 4´5 km de noroeste a sueste e na súa parte máis longa ten de 20 km de suroeste a nordés. A illa é na súa maioría de pedra calcaria. Atópase ao leste de Grecia continental da prefectura de Magnesia, ao nordés de Eubea e ao noroeste da illa de Skyros. Alonissos ten unha estrada principal que conduce a tres aldeas na parte occidental da illa e varios camiños por toda a illa. A Illa A agricultura está moi estendida en Alonissos, predominantemente granxas mixtas e viñedos. Os principais produtos son améndoa, uva, figos e olivas. Os abetos son abundantes na illa. Mentres que a pesca é unha profesión popular na illa, o turismo é agora a principal industria. A vivenda tradicional componse de casas con paredes de pedra, que, ata 1965, estaban centradas na capital. Unha pequena fortaleza protexíaa contra os inimigos e piratas. A illa e a vila resultaron gravemente danados co terremoto de 1965. Moitos habitantes non volveron á vila de Alonissos, pero si a Patitiri. A antiga vila foi restaurada nos últimos anos, e as casas reconstruídas son agora utilizadas para o turismo. As praias ao redor da illa son de seixos. O ecosistema no lado norte da illa está en boas condicións. O Monachus monachus (-Monachus monachus) é común ao redor da illa, e en 1992 foi creado o Parque Mariño de Alonissos para protexer as focas e outros animais. Comunidades e subdivisiónses O municipio comprende varias pequenas illas con poboacións residentes. A superficie total do municipio é de 129´607 km². No censo de poboación de 2001 había 2.700 habitantes, dos cales só 28 persoas vivían nas outras illas. Illa de Alonissos Agios Petros (Άγιος Πέτρος) [censo de poboación de 2001: 7] 'Alonissos' (Αλόννησος) [173] Chrysi Milio (Χρυσή Μηλιά)) [35] Gerakas (Γέρακας) [24] Isiomata (Ισιώματα) [19] Kalamákia (Καλαμάκια) [45] Marpounta (Μαρπούντα) - abandonada [0] Mourtero (Μουρτερό) [65] Patitiri (Πατητήρι) [1697] Steni Vala (Στενή Βάλα)) [107] Votsi (Βότση) [500] Outras Illas Adelfoi (Αδελφοί) [11] Gioura (Γιούρα) [0] Kyra Panagia (Κυρά Παναγιά) [10] Peristera (Περιστέρα) [5] Piperi (Πιπέρι) [2] Psathoura (Ψαθούρα) [0] Skantzoura (Σκάντζουρα) [0] Véxase tamén Ligazóns externas www.alonissos.gov.gr Official website Arquivado 03 de setembro de 2011 en Wayback Machine. National Marine Park of Alonnisos Northern Sporades (en inglés)